  Майя Бывальцева Удмуртиын дышетсконэз дистанционной амалэ выжтыны мугъёс али ӧвӧл. Со сярысь элькунлэн тӧроез Александр Бечалов мерлыко вотэсъёсын меӵак эфирез дыръя 10-тӥ шуркынмонэ вераз. Солэн кылъёсызъя туннэ кынман висёнъёсъя карантинэ Красногорск но Эгра ёросъёсысь быдэн одӥг нылпи садъёс ворсамын. Элькунысь 37 школаосын 49 клссъёсты пытсазы, со пӧлысь 37-ез - паласькись ек вирус инфекци (ОРВИ) сэрен. Сизьым школаос каникулъёсын.  Александр Бречаловлэн верамезъя, анай-атайёс быдэс классэн но дышетӥсен огкылэ вуыса, пиналъёс кӧня ке нуналзэ дистанционной амалэн, кӧнязэ ке дышем сямен дышетскыны быгато. Но со начальной классъёсын гинэ. Ватсалом, 10-тӥ шуркынмонэ Удмуртилэн тӧроез мерлыко вотэсысь ас бамаз дышетонэз радъян пумысен юалляськон ортчытӥз. Тросэз анай-атайёс но дышетӥсьёс диастанционной амалэ потыны пумит луэмзэс веразы, пусйиз Александр Бречалов. Дышетонъя министертсво вань муниципал кылдытэтъёсын анай-атайёс но дышетӥсьёс пӧлын юалляськон ортчытэ.  Озьы ик со шор ёзо ӧнер дышетсконниосты но вузъёсты дистанционной амалэ уз выжтэ шуыса вераз. Тегъёс: Дышетон Ижкар Удмуртия коронавирус школаос АлександрБречалов  